Mae Duncan Chisholm yn llwyddo i gyfleu cefndir sy'n frith o ganu traddodiadol ucheldir yr Alban, trwy ei gyfoeth o gyfansoddiadau amrywiol. Wedi'i ddisgrifio fel 'one of the most authentic interpreters of traditional highland music', bydd ei ddoniau canu'r ffidil yn mynd â chi ar daith emosiynol drwy'r dirwedd hardd sy'n gymaint o ysbrydoliaeth iddo.
Mae ei albwm diweddaraf, Sandwood, yn archwilio ardal benodol Bàgh Seannabhad (Sandwood Bay) ac yn croniclo ei daith bersonol yntau drwy'r Ucheldiroedd at ei hafan hardd yntau, a roddodd yr awen iddo.